ઝારખંડ : સંતોષીને આઠ મહિનાથી નહોતું મળ્યું રેશન!\nસંતોષી કુમારીના પરિવારને ફેબ્રુઆરી મહિના પછી કરિયાણું નહોતું મળ્યું

જોકે, રિપોર્ટમાં સંતોષીનાં મૃત્યુ માટે ભૂખ નહીં પણ મલેરિયાનો તાવ જવાબદાર હોવાનો ઉલ્લેખ કરાયો છે.

મુખ્યમંત્રી રઘુવર દાસે સિમડેગાના ડીસીને તપાસના આદેશ આપ્યા છે.

આ દરમિયાન વિવાદને પગલે ગ્રામજનોએ ગામની બદનામીના કારણે સંતોષીના ઘર પર હુમલો કર્યો હતો.

ઘટનાની જાણ થતા જ સિમડેગાના નાયબ કમિશનરે વિસ્તારના બ્લોક ડેવલપમેન્ટ અધિકારીને તપાસ માટે મોકલ્યા હતા.

આ તરફ ઝારખંડ સરકારે નાયબ કમિશનરનો તપાસ રિપોર્ટ કેન્દ્ર સરકારને મોકલી દીધા બાદ કેન્દ્ર સરકારીની ટીમે ઝારખંડ આવીને તેમની તપાસ આરંભી દીધી છે.

કરિયાણું ન મળવા માટે કોણ જવાબદાર?

રિપોર્ટમાં સંતોષીના મૃત્યુ માટે ભૂખ નહીં પણ મલેરિયાનો તાવ જવાબદાર હોવાનો દાવો

ખાદ્ય મંત્રાલયના મંત્રી રામવિલાસ પાસવાને કહ્યું હતું, "આપણે અનાજ-કરિયાણા માટે લાખો કરોડો રૂપિયાની સબસિડી આપીએ છે. તો પણ જો કોઈ પરિવારને એક મહિનાથી કરિયાણું ન મળ્યું હોય તો તે દુઃખદ બાબત છે."

"આ ઘટના અને સંતોષીના પરિવારનું રેશનકાર્ડ રદ થવા પાછળ કોણ જવાબદાર છે તેની પણ તપાસ કરાશે."

તમને આ પણ વાંચવું ગમશે

 જોકે, બીજી તરફ આધાર કાર્ડની સત્તાવાર સંસ્થા યુઆઈડીએઆઈના સીઈઓ અજય ભૂષણ પાંડેએ જણાવ્યું કે સંતોષીને 2013માં જ આધાર કાર્ડ જારી કરી દેવાયું હતું.

 યુઆઈડીએઆઈ (યુનિક આઇડેન્ટિફિકેશન ઑથોરિટી ઑફ ઇન્ડિયા)એ દેશમાં આધારકાર્ડ કાઢી આપતી સંસ્થા છે.  

પાંડેએ મીડિયાને વધુમાં જણાવ્યું,"આધાર એક્ટના સેક્શન-7માં સ્પષ્ટ રીતે જણાવવામાં આવ્યું છે કે, જો કોઈ પાસે આધાર નંબર ન હોય તેના કારણે કોઈ પણ વ્યક્તિને સરકારી યોજનાઓના લાભ લેતા અટકાવી ન શકાય."

મલેરિયાથી મૃત્યુ

કેન્દ્રની ટીમે ઝારખંડ આવીને તપાસ આરંભી

સિમડેગાના નાયબ કમિશનર મંજૂનાથ ભજંત્રીએ બીબીસીને જણાવ્યું કે તેમણે જાતે સંતોષીના ગામમાં જઈને આ મામલે તપાસ કરી હતી. 

તપાસનો રિપોર્ટ મુખ્યમંત્રી કાર્યાલયને મોકલી દેવાયો છે, જેમાં કેટલાક અધિકારીઓને સસ્પેન્ડ કરવાની ભલામણ કરવામાં આવી છે.

તેમણે વધુમાં ઉમેર્યું, "સંતોષીના ગામના જ એક રજિસ્ટર્ડ મેડિકલ પ્રૅક્ટિશનરે સંતોષીના લોહીના નમૂનાનો ટેસ્ટ કર્યો હતો. જે પૉઝિટિવ હતો."

"તેમની માતા કોયલી દેવીને પણ 13મી ઑક્ટોબરે હોસ્પિટલ લવાયાં હતાં, અને તેમના બ્લડ રિપોર્ટમાં પણ મલેરિયા હોવાનું બહાર આવ્યું હતું."

"જેથી એ વાત સ્પષ્ટ છે કે સંતોષીનું મૃત્યુ ભૂખથી નહીં, પણ મલેરિયાથી થયું છે. ભૂખથી...\n\ntl;dr:
ઝારખંડના સિમડેગા જિલ્લામાં સંતોષી કુમારીના મૃત્યુને મામલે ઝારખંડ સરકારની તપાસ પૂર્ણ થઈ ગઈ છે. તપાસના રિપોર્ટમાં ઉલ્લેખ કરાયો છે કે સંતોષી કુમારીના પરિવારને ફેબ્રુઆરી મહિના પછી કરિયાણું નહોતું મળ્યું.